Բախտակ (գետ)

Բախտակ, գետ Գեղարքունիքի մարզում՝ Սևանա լճի ավազանում։ Սկիզբ է առնում Գեղամա լեռնավահանի արևելյան լանջերից, 3070 մ բարձրությունից և թափվում Սևանա լիճ։ Երկարությունը 30,3 կմ է, ջրհավաք ավազանը՝ 144 կմ²։ Գետահովիտը վերին հոսանքում V-աձև է, միջինում և ստորինում՝ տաշտակաձև։ Սնումը հիմնականում ձնաանձրևային և ստորերկրյա է, վարարումը՝ ապրիլ մայիսին։ Տարեկան միջին ծախսը 0,8 մ³/վ է, հոսքը՝ 23,3մլն մ³։ Գետահովիտն ունի ռեկրեացիոն նշանակություն, կան հանքային աղբյուրների ելքեր։

Գեղարքունիքի մարզի գետեր
Սևանա լճի ավազանի գետեր